Kosserasie Stories: February 2011
Ek het die twee rump steaks in die vrieskas ontdek en wou iets spesiaal met hulle doen. Nie net die gewone nie. Vir inspirasie kry ek toe 'n resep waar hulle milk stout gebruik in 'n stew met beesvleis. Ek het my eie variasie hiervan gemaak en dit was 'n absolute wenner wat ek weer sal maak.
In kort, het ek die steak in blokkies gesny en saam met bacon en groete en die stout in 'n bak gepak bo-op 'n laag barley. Dit word dan in die oond gebak met 'n laag dun gesnyde aartapels bo-op. Gwynneth het dit gedoop Dirk se stoute stew.
2 Groot rump Steaks
450ml Castle Milk Stout
Pakkie Streaky Bacon
6 knoffel huisies
2 rooi chillies
2 eeltepels Ina Paarman se Beef Extract
1 koppie Barley
Sout soos nodig
Sit eerste solank die barley aan die kook saam met twee koppies water. Sodra die vinnig kook sit dit stadiger sodat dit prut solank jy die res van die werk doen. As dit droog gekook het sit dit af, dit gaan in die oond verder gaar word. Dit moenie kokend warm wees as jy dit later in die bak gaan sit nie.
Sny uie blokkies en sny knoffel en chillies fyn.
Sny die vet van die steaks af en sny in klein blokkies.
Sny die res van die steaks in blokke
Sny ook die bacon in blokkies.
Die aartappels word in 30-40mm dik ringe gesny.
Die wortels het ek in die lengte deurgesny in groot julliene repe.
Maak die pot lekker warm en braai dan eerste die vet van die steak in warm olie tot dit omtrent uitgebraai is. Gooi dan die steak blokke by en braai vinnig to bruin. Moenie dat dit te lank braai nie. Skep die steak uit en braai dan die bacon tot ook effe bruin. Skep dit ook uit en gooi dan die uie, knoffel en chillies in die pot om te deglaze. Gooi ook bietjie van die milk stout in om te deglaze as dit nodig is. Braai die uie mengsel tot dit mooi glasig is.
Meng die meel en beef extract en gooi dit bo-oor die steak en bacon en meng dit goed deur.
Sit nou die steak en meel mengsel terug in die pot saam met die uie en gooi die res van die milk stout oor. Moet dit nie te veel meng nie, net genoeg om alles mooi in die pot te versprei. Prut dit nou baie stadig terwyl jy die barley en die bak regkry om in die oond te sit.
Smeer 'n diep bak of pot wat in die oond kan gaan se bodem en sye goed met botter. Gooi die barley onder in die pot en druk dit effe teen die kante van die pot op.
Pak die wortels in 'n laag op die barley. Meng 'm half koppie water effens in die steak en gooi nou die steak mengsel op. Eindig die pot met die skyfies aartappels bo-op. Gooi sout op die aartappels en smeer die bokante daarvan met olyfolie.